Константин Величков
X. Карл V и Тициано

chitanka.info

Не ме дивиш, когато в боевете

победоносно знаме ти лети,

нито кога в Сент-Жуст в килиите вети

кат сянка сам на себе минваш ти.

Къде са безпределните държави,

де слънце не захожда никой път?

Испания на твоето тщеславье

изплаща и до днешен ден грехът.

Към теб погледна славата засмяна

и озари те с неугасен плам

кат нивга никоя глава венчана,

когато, безподобен и голям,

наведе се, о, Карле, в немий храм

да дигнеш четката на Тициана.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.